**DEN UAFHÆNGIGE REVISORS ERKLÆRING**

**Erklæring om regnskab for tilskud fra aktivitetspulje til kulturaktører i perioden 1. februar – 15.februar 2022**

Til [Ledelsen i virksomhed X] og Slots- og Kulturstyrelsen

Vi har i henhold til aktstykke nr. 186 af 20. januar 2022 »om etablering af aktivitetspulje til kulturaktører « og aktstykke nr. 193 af 3. februar 2022 »om yderligere omstillingsperiode og en målrettet aktivitetspulje til kulturaktører « og Slots- og Kulturstyrelsens retningslinjer af 7. juni 2022 »for revisors arbejde ved afgivelse om erklæring i forbindelse med ansøgning om tilskud fra Aktivitetspuljen« (herefter »retningslinjerne«) undersøgt om det aflagte regnskab for tilskud fra Aktivitetspuljen, i alle væsentlige henseender er opgjort korrekt, samt at de medtagne aktiviteter er afviklet i perioden 1. februar 2022 til 15. februar 2022 jf. den i aktstykket angivne aktivitetsperiode. Vi har endvidere undersøgt om virksomhedens årlige nettoomsætning eksklusive tilskud fra Aktivitetspuljen overstiger 1 mio. kr. jf. retningslinjerne.

Det aflagte regnskab til brug for afrapportering samlet for perioden 1. februar 2022 til 15. februar 2022 udviser hovedtallene: Samlede indtægter på [XX] kr., samlede omkostninger på [XX] kr. og endeligt tilskudsbeløb på [XX] kr.

Vores konklusion udtrykkes med høj grad af sikkerhed.

Vi henleder opmærksomheden på, at regnskabet til brug for afrapportering er udarbejdet i henhold til Slots- og Kulturstyrelsens retningslinjer. Regnskabet er udarbejdet med henblik på at hjælpe tilskudsmodtager til overholdelse af de regnskabsmæssige bestemmelser i Slots- og Kulturstyrelsens retningslinjer. Som følge heraf kan regnskabet være uegnet til andet formål.

Vores erklæring er udelukkende udarbejdet til brug for tilskudsmodtager og Slots- og Kulturstyrelsen og bør ikke udleveres til eller anvendes af andre parter end tilskudsmodtager og Slots- og Kulturstyrelsen.

**Ledelsens ansvar**

Ledelsen har ansvaret for at udarbejde regnskab for tilskud fra aktivitetspulje til kulturaktører i overensstemmelse med aktstykket og Slots- og Kulturstyrelsens ansøgningsvejledning til Aktivitetspulje til kulturaktører.

Ledelsen har endvidere ansvaret for den interne kontrol, som ledelsen anser for nødvendig for at udarbejde en opgørelse uden væsentlig fejlinformation, uanset om denne skyldes besvigelser eller fejl.

**Revisors ansvar**

Det er vores ansvar på grundlag af ledelsens udarbejdede regnskab og det udførte arbejde, at udtrykke en konklusion om, hvorvidt regnskabet i al væsentlighed er opgjort i overensstemmelse aktstykket og Slots- og Kulturstyrelsens ansøgningsvejledning til Aktivitetspuljen samt om virksomhedens årlige nettoomsætning overstiger 1 mio. kr.

Vi har udført vores arbejde i overensstemmelse med »ISAE 3000, Andre erklæringer med sikkerhed end revision eller review af historiske finansielle oplysninger« og yderligere krav ifølge dansk revisorlovgivning med henblik på at opnå høj grad af sikkerhed for vores konklusion.

[Revisionsvirksomhed] er underlagt international standard om kvalitetsstyring, ISQC 1, og anvender således et omfattende kvalitetsstyringssystem, herunder dokumenterede politikker og procedurer vedrørende overholdelse af etiske krav, faglige standarder og gældende krav i lov og øvrig regulering.

Vi har overholdt kravene til uafhængighed og andre etiske krav i International Ethics Standards Board for Accountants’ internationale retningslinjer for revisorers etiske adfærd (IESBA Code), der bygger på de grundlæggende principper om integritet, objektivitet, professionel kompetence og fornøden omhu, fortrolighed og professionel adfærd, samt etiske krav gældende i Danmark. Som led i vores arbejde har vi undersøgt om de i regnskabet indregnede indtægter og omkostninger er dokumenteret og i alle væsentlige henseender stemmer til virksomhedens bogføring samt om den oplyste årlige nettoomsætning er opgjort i overensstemmelse med [anvendt regnskabspraksis i den seneste aflagte årsrapport] *eller* [årsregnskabsloven] *eller* [angiv relevant begrebsramme]. Vi har endvidere undersøgt, at de aktiviteter, som er medtaget i regnskabet, er afviklet i perioden 1.februar 2022 til 15. februar 2022 jf. den i aktstykket angivne aktivitetsperiode.

Det er vores opfattelse, at det udførte arbejde giver et tilstrækkeligt grundlag for vores konklusion.

### Konklusion

Det er vores opfattelse, at regnskabet til brug for afrapportering i alle væsentlige henseender er dokumenteret og stemmer til virksomhedens bogføring.

Det er vores opfattelse, at [aktiviteten] *eller* [aktiviteterne] er afviklet i perioden fra og med 1. februar 2022 til 15. februar 2022 jf. den i aktstykket angivne aktivitetsperiode.

Det er endvidere vores opfattelse, at virksomhedens årlige nettoomsætning eksklusive tilskud fra Aktivitetspuljen overstiger 1. mio. kr. jf. retningslinjerne.

By, dato

Revisionsvirksomhedens navn

CVR-nr. xx xx xx xx

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Revisors navn

Revisors titel

MNE-nr. xx xx xx xx